नई दिल्ली 8 नवंबर 2018. भारतीय क्रिकेट टीम के कप्तान विराट कोहली चाहते हैं कि आगामी क्रिकेट वनडे वर्ल्ड कप से पहले होने वाले आईपीएल में भारतीय तेज गेंदबाजों को आराम दिया जाए। उनका कहना है कि आईसीसी क्रिकेट विश्वकप 2019 में गेंदबाजों के अच्छे प्रदर्शन के लिए आयोजन से पहले उनका फिट होना और उन्हें आराम देना बहुत जरूरी है। इस बारे में कप्तान कोहली ने सुप्रीम कोर्ट की ओर से गठित कमिटी सीओए के सामने भी अपनी बात रखी है।